b"\n_START_ARTICLE_\nKaty Perry\n_START_SECTION_\n1984\xe2\x80\x932006: Zgodnje \xc5\xbeivljenje in za\xc4\x8detki kariere\n_START_PARAGRAPH_\nKaty Perry se je rodila kot Katheryn Elizabeth Hudson v Santa Barbari, Kalifornija, Zdru\xc5\xbeene dr\xc5\xbeave Amerike materi Mary (rojena Perry), evangeli\xc4\x8danki, ki je odrasla v ju\xc5\xbeni Kaliforniji in je imela \xc2\xbbrazburkan prvi zakon v Zimbabwu\xc2\xab, ter o\xc4\x8detu Keithu Hudsonu, ki se je v \xc5\xa1estdesetih ukvarjal tudi z glasbo. Katy Perry ima nem\xc5\xa1ke in portugalske korenine po mamini strani in je drugi otrok dveh duhovnikov. Ima starej\xc5\xa1o sestro in mlaj\xc5\xa1ega brata. Njena teta in stric po mamini strani sta scenaristka Eleanor Perry in re\xc5\xbeiser Frank Perry, preko katerih je povezana s Charlesom M. Schwabom, ustanoviteljem organizacije Bethlehem Steel Corporation._NEWLINE_Katy Perry je bila vklju\xc4\x8dena v cerkev svojih star\xc5\xa1ev in je pela v njuni cerkvi od devetega do sedemnajstega leta. Med odra\xc5\xa1\xc4\x8danjem je poslu\xc5\xa1ala gospelsko glasbo, saj ji njena mama ni pustila poslu\xc5\xa1ati\xc2\xa0\xc2\xbbposvetne glasbe\xc2\xab. Hodila je samo na kr\xc5\xa1\xc4\x8danske \xc5\xa1ole in tabore. Kot otrok se je Katy Perry nau\xc4\x8dila plesati v rekreacijski stavbi v Santa Barbari. U\xc4\x8dila se je od izku\xc5\xa1enih plesalcev in za\xc4\x8dela plesati swing, Lindy Hop in hitre plese. V prvem letu na srednji \xc5\xa1oli Dos Pueblos High School si je prislu\xc5\xbeila splo\xc5\xa1no izobra\xc5\xbeevalno diplomo in se odlo\xc4\x8dila opustiti \xc5\xa1olanje ter za\xc4\x8deti z glasbeno kariero. Dejala je, da je na za\xc4\x8detku za\xc4\x8dela peti \xc2\xbbker [je] bila na tisti o\xc4\x8dki v [svojem] otro\xc5\xa1tvu, kjer [je] kopirala [svojo] sestro in vse, kar [bi naredila].\xc2\xab Njena sestra je vadila s posnetki kaset, med tem ko je Katy Perry sama posnela kasete, ko njene sestre ni bilo zraven. Pesmi je vadila in izvajala pred svojimi star\xc5\xa1i, ki so ji predlagali, da bi se za\xc4\x8dela u\xc4\x8diti petja. Zgrabila je prilo\xc5\xbenost in pri devetih letih za\xc4\x8dela hoditi na u\xc4\x8dne ure petja, kamor je hodila vse do svojega \xc5\xa1estnajstega leta. Kasneje se je pri\xc4\x8dela \xc5\xa1olati na \xc5\xa1oli Music Academy of the West v Santa Barbari in kratek \xc4\x8das \xc5\xa1tudirala italijansko opero._NEWLINE_Pri petnajstih letih je Katy Perry s petjem v cerkvi pritegnila pozornost rock veteranov iz Nashvillea, Tennessee, ki so jo odpeljali tja, da bi izbolj\xc5\xa1ali njene sposobnosti za pisanje pesmi. V Nashvilleu je Katy Perry posnela nekaj demo posnetkov, veterani v country glasbi pa so jo nau\xc4\x8dili, kako orisati za\xc4\x8detek njenih pesmi in igrati na kitaro. Katy Perry je podpisala pogodbo z zalo\xc5\xbebo za kristjansko glasbo, Red Hill, pod katero je pri petnajstih letih posnela svoj prvi glasbeni album. Med nastopanjem pod imenom Katy Hudson je leta 2001 izdala svoj prvi glasbeni album, ki ga je poimenovala po sebi in je vseboval gospelsko glasbo z elementi rocka. Album je bil neuspe\xc5\xa1en, saj je zalo\xc5\xbeba ob koncu leta 2001 prenehala z delovanjem. Kasneje je spremenila svoj priimek v Perry, dekli\xc5\xa1ki priimek njene mame, saj je bilo ime \xc2\xbbKaty Hudson\xc2\xab\xc2\xa0preve\xc4\x8d podobno imenu ameri\xc5\xa1ke igralke Kate Hudson. Pri sedemnajstih letih se je preselila iz doma\xc4\x8dega mesta v Los Angeles, kjer je skupaj z Glenom Ballardom delala na albumu, ki ga je snemala z zalo\xc5\xbebo Island. Album naj bi iz\xc5\xa1el leta 2005, vendar je revija Billboard poro\xc4\x8dala, da ga zalo\xc5\xbeba nazadnje sploh ni izdala. Katy Perry je prekinila pogodbo z zalo\xc5\xbebo Island Def Jam Music Group. Pesmi, ki jih je posnela v sodelovanju z Glenom Ballardom, so med drugim tudi \xc2\xbbBox\xc2\xab, \xc2\xbbDiamonds\xc2\xab\xc2\xa0in \xc2\xbbLong Shot\xc2\xab, kot je napisala na svoji uradni spletni strani na MySpaceu. Pesem \xc2\xbbSimple\xc2\xab, ena izmed pesmi, ki jih je posnela skupaj z Glenom Ballardom, je iz\xc5\xa1la na soundtracku filma Sestrstvo potujo\xc4\x8dih hla\xc4\x8d (2005)._NEWLINE_Katy Perry je leta 2004 podpisala pogodbo z zalo\xc5\xbebo Columbia Records. Kakorkoli \xc5\xbee, zalo\xc5\xbeba se ni ujemala z njeno vizijo, saj ji niso dovolili \xc2\xbbprijeti za volan\xc2\xab. Namesto tega je bila ena izmed idej zalo\xc5\xbebe Columbia Records, da bi Katy Perry kot njihova \xc5\xbeenska vokalistka sodelovala s produkcijsko skupino The Matrix, ki je delala na albumu. \xc4\x8ceprav so album kasneje umaknili iz prodaje, so ji glasbeni mediji namenili nekaj pozornosti: zaradi njene vzhajajo\xc4\x8de kariere jo je revija Blender leta 2004 imenovala za \xc2\xbbnaslednjo ve\xc4\x8djo stvar\xc2\xab. Z nobenim prihajajo\xc4\x8dim albumom v na\xc4\x8drtu je Katy Perry za\xc4\x8dela snemati sama. Ko je posnela okoli osemdeset procentov celotnega projekta, se je zalo\xc5\xbeba Columbia Records odlo\xc4\x8dila prekiniti pogodbo z njo._NEWLINE_Medtem, ko je \xc4\x8dakala, da najde novo zalo\xc5\xbebo, je Katy Perry sodelovala z neodvisno A&R zalo\xc5\xbebo, imenovano Taxi Music. Leta 2006 je bila vklju\xc4\x8dena v konec videospota P.O.D.-jevega singla\xc2\xa0\xc2\xbbGoodbye for Now\xc2\xab. Pojavila se je v videospotu Carbona Leafa za pesem \xc2\xbbLearn to Fly\xc2\xab\xc2\xa0in videospot glasbene skupine Gym Class Heroes za pesem\xc2\xa0\xc2\xbbCupid's Chokehold\xc2\xab, kjer je igrala morebitno simpatijo glavnega pevca, Travieja McCoyja.\n_START_SECTION_\n2007\xe2\x80\x932009: One of the Boys in MTV Unplugged\n_START_PARAGRAPH_\nPreden je prekinila pogodbo z zalo\xc5\xbebo Columbia Records, je takratna predstavnica zalo\xc5\xbebe, Angelica Cob-Baehler, Katy Perry na 48. podelitvi Grammyjev priporo\xc4\x8dila Chrisu Anokuteu, predstavniku zalo\xc5\xbebe Capitol Music Group. Odlo\xc4\x8den, da bo sli\xc5\xa1al ve\xc4\x8d, je Chris Anokute prosil za DVD, ki je vklju\xc4\x8deval videospot pesmi \xc2\xbbSimple\xc2\xab\xc2\xa0in tri demo posnetke Katy Perry. Potem, ko je sli\xc5\xa1al demo posnetek pesmi\xc2\xa0\xc2\xbbWaking Up in Vegas,\xc2\xab\xc2\xa0je bil Chris Anokute prepri\xc4\x8dan, da ima pevka talent. Demo je pokazal svojemu nadrejenemu, Jasonu Flomu, vodji zalo\xc5\xbebe Capitol Music Group in mu dejal: \xc2\xbbNa\xc5\xa1el sem naslednjo Avril Lavigne, ki je spoznala Alanis Morissette.\xc2\xab\xc2\xa0Jason Flom mu je dejal, naj ne bo tako navdu\xc5\xa1en; kakorkoli \xc5\xbee, ni bil popolnoma prepri\xc4\x8dan, da so demo posnetki tako dobri in skrbelo ga je, ker je umetnik \xc5\xbee pred tem prekinil pogodbo z dvema zalo\xc5\xbebama. Chris Anokute se ni \xc5\xbeelel vdati in nazadnje se je njegov trud skupaj s prizadevanjem novega uslu\xc5\xbebenca zalo\xc5\xbebe, Cobom Baehlerjem, popla\xc4\x8dal. Katy Perry je pogodbo z zalo\xc5\xbebo Capitol Music Group podpisala zgodaj leta 2007._NEWLINE_Potem, ko je podpisala pogodbo z zalo\xc5\xbebo Capitol Records, je Katy Perry pri\xc4\x8dela izbirati pesmi za njen prvi uradni glasbeni album, One of the Boys in pri\xc4\x8dela ustvarjati svojo podobo, kar je bila ena izmed glavnih skrbi njenega upravljanja. Kampanija se je za\xc4\x8dela novembra 2007, ko je izdala videospot pesmi\xc2\xa0\xc2\xbbUr So Gay\xc2\xab, s katerim naj bi se uvedla v glasbeni trg. Digitalni EP, ki je sledil pesmi \xc2\xbbUr So Gay\xc2\xab, je kasneje iz\xc5\xa1el, da bi ustvarili spletno zmedo in zgodbe v medijih. To je bila uspe\xc5\xa1na poteza, ki je Katy Perry priskrbela pozornost Madonne, ki jo je omenila na intervjuju za kanale KISS FM in KRQ v oddaji JohnJay & Rich v Arizoni. 10. marca 2008 se je pojavila v televizijski seriji kanala ABC Family Upornica na konju, in sicer v epizodi \xc2\xbbLife's Too Short\xc2\xab._NEWLINE_Naslednji korak Katy Perry je bilo promoviranje albuma, ki se je pri\xc4\x8delo z dvomese\xc4\x8dno turnejo na raznih radijskih postajah. Uradni glavni singl albuma,\xc2\xa0\xc2\xbbI Kissed a Girl\xc2\xab, je iz\xc5\xa1el 6. maja 2008. Urednik njenega A&R-ja, Chris Anokute, je podjetju HitQuarters povedal, kako sta se kljub temu, da je bil prepri\xc4\x8dan, da je to \xc2\xbbdelo njene kariere\xc2\xab, pesem in njena kontroverzna tema sre\xc4\x8dali z velikim odporom zalo\xc5\xbebe. Dejal je: \xc2\xbbLjudje so govorili: 'To se nikoli ne bo predvajalo na radijih. Kako naj to prodamo? Kako naj se to predvaja na obmo\xc4\x8dju ljudi kr\xc5\xa1\xc4\x8danske vere?'\xc2\xab Chris Anokute je dejal, da je potreboval podporo vsaj enega izmed promocijskih radijev zalo\xc5\xbebe, ki bi prepri\xc4\x8dal ljudi v zalo\xc5\xbebi, da bo Katy Perry po vsej verjetnosti ponovno prekinila pogodbo z zalo\xc5\xbebo. Vodja promocije zalo\xc5\xbebe Capitol Records, Dennis Reese, je v singlu videl prihodnost, zaradi \xc4\x8desar je Chrisu Anokuteu pomagal spraviti singl na mednarodne radije. Prva postaja, ki je sprejela singl in mu dala prilo\xc5\xbenost, je bila postaja The River v Nashvilleu. Potem, ko se je pesem tam predvajala tri dneve, so radio zasuli z navdu\xc5\xa1enimi klici._NEWLINE_Ker se je pesem vzpenjala na vrh lestvic, je Katy Perry pri\xc4\x8dela s svojo prvo turnejo, glasbenimi festivali Warped Tour, zaradi \xc4\x8desar se ji je uspelo \xc2\xbbuveljaviti kot verodostojen umetnik in poskrbeti za to, da v o\xc4\x8deh javnosti ni izgledala kot samo \xc5\xa1e en neverjeten glasbenik, ki pa ima nazadnje samo eno uspe\xc5\xa1nico.\xc2\xab Na turneji so poleg nje nastopili \xc5\xa1e glasbeniki in glasbene skupine, kot na primer 3OH!3, Shwayze, Maylene and the Sons of Disaster, Bedouin Soundclash in The Aggrolites. Singl \xc2\xbbI Kissed a Girl\xc2\xab\xc2\xa0je do\xc5\xbeivel velik in je na prvem mestu lestvice Billboard Hot 100 ostal sedem tednov. Od takrat je pesem postala velika uspe\xc5\xa1nica povsod po svetu, saj zasedla prvo mesto na glasbenih lestvicah \xc5\xa1e v tridesetih drugih dr\xc5\xbeavah, vklju\xc4\x8dno z Avstralijo, Nizozemsko, Novo Zelandijo, Italijo, Kanado, \xc5\xa0vico, \xc5\xa0vedsko, Avstrijo, Norve\xc5\xa1ko in Zdru\xc5\xbeenim kraljestvom. 12. junija 2008 se je Katy Perry kot ona sama pojavila v dnevni telenoveli Mladi in nemirni, kjer je pozirala za naslovnico junija 2008 revije v tej televizijski seriji, Restless Style._NEWLINE_Album One of the Boys je iz\xc5\xa1el 17. junija 2008 in prejel v glavnem me\xc5\xa1ane ocene s strani glasbenih kritikov. Album je zasedel deveto mesto na lestvici Billboard 200 ter prejel platinasto certifikacijo s strani organizacije Recording Industry Association of America. Katy Perry je svoj drugi singl iz albuma,\xc2\xa0\xc2\xbbHot n Cold\xc2\xab, ki je postal drugi izmed njenih treh najuspe\xc5\xa1nej\xc5\xa1ih singlov v ducat dr\xc5\xbeavah po svetu, vklju\xc4\x8dno z Zdru\xc5\xbeenimi dr\xc5\xbeavami Amerike, kjer je pesem zasedla tretje mesto na lestvici Billboard Hot 100, ter pristala na vrhu lestvic v Nem\xc4\x8diji, Kanadi in na Danskem. Potem, ko je Katy Perry kon\xc4\x8dala z nastopanjem na turneji Warped Tour, je za\xc4\x8dela nastopati na raznih koncertih po Evropi. Kasneje je v januarju 2008 oznanila svojo prvo samostojno turnejo, imenovano Hello Katy Tour. S pesmijo \xc2\xbbI Kissed a Girl\xc2\xab\xc2\xa0si je Katy Perry prislu\xc5\xbeila nominacijo za Grammyja v kategoriji za \xc2\xbbnajbolj\xc5\xa1i \xc5\xbeenski pop vokalni nastop\xc2\xab\xc2\xa0na 51. podelitvi Grammyjev. Nominirana je bila tudi v petih kategorijah na podelitvi nagrad MTV Video Music Awards leta 2008, vklju\xc4\x8dno s kategorijami za \xc2\xbbnajbolj\xc5\xa1ega novega ustvarjalca\xc2\xab\xc2\xa0in \xc2\xbbnajbolj\xc5\xa1i \xc5\xbeenski videospot\xc2\xab, vendar je nagrado nazadnje dobila Britney Spears. Prejela je nagrado v kategoriji za \xc2\xbbnajbolj\xc5\xa1ega novega ustvarjalca\xc2\xab\xc2\xa0na podelitvi nagrad MTV Europe Music Awards leta 2008, ki jo je tudi vodila ter nagrado v kategoriji za \xc2\xbbnajbolj\xc5\xa1o mednarodno \xc5\xbeensko ustvarjalko\xc2\xab\xc2\xa0na podelitvi nagrad BRIT Awards leta 2009. 9. februarja 2009 sta obe pesmi, \xc2\xbbI Kissed a Girl\xc2\xab\xc2\xa0in \xc2\xbbHot n Cold\xc2\xab\xc2\xa0prejeli trikratno platinasto certifikacijo s strani organizacije Recording Industry Association of America za ve\xc4\x8d kot tri milijone digitalno prodanih kopij izvodov._NEWLINE_Album The Matrix, ki vklju\xc4\x8duje tudi Katy Perry, je iz\xc5\xa1el kasneje preko zalo\xc5\xbebe skupine The Matrix, Let's Hear It, in sicer v \xc4\x8dasu, ko je Katy Perry nastopala na svoji turneji. Ko so javnosti sporo\xc4\x8dili, kdaj bo album iz\xc5\xa1el, je bil singl \xc2\xbbI Kissed a Girl\xc2\xab\xc2\xa0\xc5\xbee velika uspe\xc5\xa1nica. Lauren Christy, \xc4\x8dlanica skupine The Matrix, je s Katy Perry govorila o odlo\xc4\x8ditvi glede izzida albuma, vendar je \xc5\xbeelela, da bi izzid zadr\xc5\xbeali dokler se ne odpo\xc5\xa1lje \xc4\x8detrtega singla iz albuma One of the Boys. Kljub njunemu pogovoru je album The Matrix iz\xc5\xa1el 27. januarja 2009 preko trgovine iTunes Store._NEWLINE_Decembra 2008 se je Katy Perry opravi\xc4\x8dila britanski pevki Lily Allen, ker je samo sebe ozna\xc4\x8dila za \xc2\xbbbolj suho verzijo\xc2\xab\xc2\xa0nje, saj tega ni mislila \xc5\xbealjivo, temve\xc4\x8d je to izrekla v \xc5\xa1ali. Lily Allen se je kasneje ma\xc5\xa1\xc4\x8devala tako, da je neki britanski radijski postaji povedala, da \xc2\xbbslu\xc4\x8dajno vem za dejstvo, ki trdi, da je ona [Katy Perry] ameri\xc5\xa1ka verzija\xc2\xab\xc2\xa0nje, saj morata zalo\xc5\xbebi obeh \xc2\xbbnajti nekaj kontroverznega in 'nenavadnega',\xc2\xab\xc2\xa0kot je ona._NEWLINE_16. maja 2009 je Katy Perry nastopila na prireditvi Life Ball na Dunaju, Avstrija. Junija 2009 so odvetniki Katy Perry nasprotovali nedavni blagovni znamki avstralske modne oblikovalke Katie Perry, ki uporablja lastno ime na tr\xc5\xbei\xc5\xa1\xc4\x8du za salonska obla\xc4\x8dila. Nekateri mediji so o vsem skupaj poro\xc4\x8dali kot o to\xc5\xbebi, kar pa je Katy Perry takoj zanikala preko svojega bloga. Katie Perry, modna oblikovalka, je preko svojega bloga sporo\xc4\x8dila, da so na zasli\xc5\xa1anju z organizacijo IP Australia 10. julija 2009 pevkini odvetniki prenehali z nasprotovanjem proti blagovni znamki._NEWLINE_\xc4\x8cez poletje leta 2009 je Katy Perry posnela cameo pojav za film Super\xc5\xbeur, iz katerega je bil njen prizor, v katerem se poljubi s kasneje svojim mo\xc5\xbeem, Russellom Brandom, izrezan, zaradi \xc4\x8desar se v filmu nazadnje ne pojavi. Ko se je o tem pogovarjala z MTV-jem, je Katy Perry domnevala, da so se nekateri bali, da bi se film s tem prizorom obravnaval druga\xc4\x8de, kot je bilo mi\xc5\xa1ljeno._NEWLINE_Leta 2009 je bila Katy Perry vklju\xc4\x8dena v dva singla: remix coloradske glasbene skupine 3OH!3 za pesem\xc2\xa0\xc2\xbbStarstrukk\xc2\xab\xc2\xa0v avgustu (idejo o sodelovanju je dobila ona, ko je band 3OH!3 nastpal na njeni turneji kot spremljevalna skupina). Pesem je 8. septembra 2009 iz\xc5\xa1la preko iTunesa. Decembra tistega leta je bila vklju\xc4\x8dena tudi v pesem\xc2\xa0\xc2\xbbIf We Ever Meet Again\xc2\xab, \xc4\x8detrti singl iz Timbalandovega glasbenega albuma Shock Value II._NEWLINE_Oktobra 2009 so oznanili, da bo Katy Perry ena izmed ustvarjalcev, ki bo nastopala za MTV Unplugged in da bo za njih izdala album v \xc5\xbeivo, ki bo vklju\xc4\x8deval njeno novo pesem, \xc2\xbbBrick by Brick\xc2\xab\xc2\xa0ter njeno razli\xc4\x8dico pesmi Fountains of Wayne, \xc2\xbbHackensack\xc2\xab. Album je iz\xc5\xa1el 17. novembra tistega leta in je vklju\xc4\x8deval oboje, zgo\xc5\xa1\xc4\x8denko in DVD.\n_START_SECTION_\n2010 - danes: Teenage Dream\n_START_PARAGRAPH_\nKaty Perry se je poleg Simona Cowella, Cheryl Cole in Louisa Walsha pojavila kot gostovalni sodnik med avdicijo za sedmo sezono oddaje The X Factor v Dublinu 28. junija leta 2010 (epizoda se je kasneje prvi\xc4\x8d predvajala na televiziji 28. avgusta). Bila je le ena izmed mnogih slavnih osebnosti, ki so jim ponudili, da bi zapolnili vlogo sodnika potem, ko je Dannii Minogue od\xc5\xa1la. Kasneje se je v oddaji ponovno pojavila 17. oktobra 2010, ko je nastopila s pesmijo\xc2\xa0\xc2\xbbFirework\xc2\xab._NEWLINE_Drugi uradni glasbeni album Katy Perry, naslovljen kot Teenage Dream, je iz\xc5\xa1el avgusta 2010. Prvi singl iz albuma je nosil naslov\xc2\xa0\xc2\xbbCalifornia Gurls\xc2\xab. Singl je zasedel prvo mesto na lestvici Billboard Hot 100 in je najuspe\xc5\xa1nej\xc5\xa1i singl zalo\xc5\xbebe Capitol Records samostojnega ustvarjalca vse od pesmi\xc2\xa0\xc2\xbbOde to Billie Joe\xc2\xab\xc2\xa0Bobbieja Gentryja iz leta 1967. Naslovnica za album Teenage Dream, ki jo je ustvaril Will Cotton in prikazuje Katy Perry, ki gola le\xc5\xbei na oblakih iz sladkorne pene, spominja na videospot za pesem \xc2\xbbCalifornia Gurls\xc2\xab. Knji\xc5\xbeica ob fizi\xc4\x8dni izdaji albuma je v skladu s temo sladkorne pene, saj di\xc5\xa1i po sladkorni peni. Drugi singl iz albuma,\xc2\xa0\xc2\xbbTeenage Dream\xc2\xab, je iz\xc5\xa1el julija 2010. Pesem\xc2\xa0\xc2\xbbFirework\xc2\xab\xc2\xa0je iz\xc5\xa1la kot tretji singl iz albuma._NEWLINE_12. septembra se je Katy Perry pojavila na podelitvi nagrad MTV Video Music Awards leta 2010. Nominirana je bila za dve nagradi in z Nicki Minaj in Eminemom je podelila nagrado v kategoriji za \xc2\xbbnajbolj\xc5\xa1i mo\xc5\xa1ki videospot\xc2\xab. 14. septembra tistega leta se je vrnila na svojo biv\xc5\xa1o srednjo \xc5\xa1olo, Dos Pueblos High School, kjer je za u\xc4\x8dence nastopila z nekaj pesmimi._NEWLINE_Katy Perry je nastopila s pesmijo\xc2\xa0\xc2\xbbHot n Cold\xc2\xab\xc2\xa0skupaj z Elmom iz Sesame Street, ki naj bi se originalno pojavil v premierni epizodi enain\xc5\xa1tiridesete sezone otro\xc5\xa1kega izobra\xc5\xbeevalnega programa 27. septembra 2010. Kakorkoli \xc5\xbee, \xc5\xa1tiri dni preden naj bi epizoda iz\xc5\xa1la, je organizacija Sesame Workshop oznanila: \xc2\xbbV lu\xc4\x8di povratnih informacij, ki smo jih prejeli preko videospota Katy Perry \xe2\x80\xa6 smo se odlo\xc4\x8dili, da ne bomo izdali odlomka televizijske oddaje Sesame Street, ki je namenjena pred\xc5\xa1olskim otrokom. Obo\xc5\xbeevalci Katy Perry bodo posnetek \xc5\xa1e vedno lahko videli na YouTubeu.\xc2\xab Glavni razlog za to, da epizoda ni iz\xc5\xa1la, so bile prito\xc5\xbebe star\xc5\xa1ev zaradi tega, kar se je nazadnje izkazalo za njeno obleko._NEWLINE_Katy Perry je videospot za pesem\xc2\xa0\xc2\xbbFirework\xc2\xab\xc2\xa0posnela septembra leta 2010 v Budimpe\xc5\xa1ti, Mad\xc5\xbearska. Avdicije za pojav v videospotu so pritegnile neprimerljivih 38.000 prijav. Nadaljevala je z nastopanjem v Budimpe\xc5\xa1ti 1. oktobra 2010, kar je postal njen prvi nastop v centralni in vzhodni Evropi._NEWLINE_Katy Perry je oznanila, da bo jeseni leta 2010 izdala svojo prvo di\xc5\xa1avo, imenovano \xc2\xbbPurr\xc2\xab. Izdala jo je v stekleni\xc4\x8dki v obliki ma\xc4\x8dke v trgovinah Nordstrom._NEWLINE_23. oktobra 2010 se je Katy Perry poro\xc4\x8dila z britanskim komedijantom Russellom Brandom. Russell Brand jo je zasnubil decembra 2009 pred Taj Mahalom. Poro\xc4\x8dila sta se v tradicionalni indijski hindujski ceramoniji v ekskluzivnem letovi\xc5\xa1\xc4\x8du Arman-I-Khas, blizu narodnega parka v Ranthamboreu na pode\xc5\xbeelju Rajasthana. Okoli osemdeset gostov je priletelo na poroko v Indijo, kamor pa so bili povabljeni le najbli\xc5\xbeji prijatelji in sorodniki para. Ve\xc4\x8dina ljudi je menila, da bodo prisotni Jonathan Ross, David Walliams in P. Diddy, a se je najbolj opazilo odsotnost pop zvezdnice Rihanne, ki je organizirala tudi dekli\xc5\xa1\xc4\x8dino Katy Perry in naj bi bila njena glavna dru\xc5\xbeica, a je na poroko ni bilo \xc2\xbbzaradi delovnih obveznosti\xc2\xab. Russell Brand je za darilo Katy Perry porabil nekaj tiso\xc4\x8d dolarjev - podaril ji je bengalskega tigra po imenu Machli, ki je \xc5\xbeivel v rezervatu v Ranthamboreu.\n_START_SECTION_\nGlasbeni stil in teme\n_START_PARAGRAPH_\nKaty Perry ima glas kontraalt. Glasbeniki, ki so vplivali na njena dela, so med drugim tudi Alanis Morissette, pop rock glasbeniki Cyndi Lauper, Pat Benatar, Joan Jett, Shirley Manson, in Freddie Mercury, pokojni glavni pevec britanske glasbene skupine Queen. V odra\xc5\xa1\xc4\x8danju je lahko poslu\xc5\xa1ala je gospelsko glasbo, zaradi \xc4\x8desar je ob za\xc4\x8detku svoje kariere poznala le nekaj pevcev posvetne glasbe. Ko so jo producenti vpra\xc5\xa1ali, s kom bi rada sodelovala, ni imela pojma. Tisto no\xc4\x8d je od\xc5\xa1la s svojo materjo v hotel. V sobi je pri\xc5\xbegala televizijo in preklopila na kanal VH1, kjer je naletela na producenta Glena Ballarda, ki je govoril o Alanis Morissette; Glen Ballard je produciral Morissettein Jagged Little Pill, album, ki je \xc2\xbbzelo vplival\xc2\xab\xc2\xa0na Katy Perry. Producentom je naslednji dan povedala, da bi rada sodelovala Ballardom. Domenili so se za sestanek v Los Angelesu. Katy Perry ga je presenetila s pesmijo in dan kasneje jo je tudi povabil k sodelovanju. Glen Ballard in Katy Perry sta kasneje sodelovala \xc5\xa1e ve\xc4\x8d let._NEWLINE_Katy Perry je svojo glasbo opisala z besedami: \xc2\xbbNekdo jo je na nek na\xc4\x8din napisal zame in jaz jo od takrat dalje tudi uporabljam.\xc2\xab Po njenem mnenju se je \xc2\xbbmed petnajstim in triindvajsetim letom zelo spremenila.\xc2\xab Njen prvi glasbeni album je vseboval gospelsko glasbo. Meni, da je bila njena perspektiva glasbe \xc2\xbbnekoliko neprilagodljiva in zelo stroga\xc2\xab\xc2\xa0in vse, kar je po\xc4\x8dela, je bilo povezano s cerkvijo. Svoj drugi glasbeni album, One of the Boys, je opisala kot \xc2\xbbposveten\xc2\xab\xc2\xa0in \xc2\xbbrock\xc2\xab, odra\xc5\xbeal pa naj bi njeno odcepitev od korenin v cerkveni glasbi. Katy Perry pri\xc4\x8dakuje, da bo za svoj naslednji album posnela ve\xc4\x8d pop pesmi._NEWLINE_Katy Perry je povezana z ustvarjanjem vseh svojih projektov, posebno pri pisanju pesmi. Ko se je nau\xc4\x8dila igrati na kitaro, je za\xc4\x8dela pesmi pisati kar doma in jih kasneje predstaviti producentom. Najbolj jo navdihnejo specifi\xc4\x8dni dogodki v njenem \xc5\xbeivljenju. Pravi, da se ji zdi lahko pisati pesmi o strtem srcu. Ve\xc4\x8dina tem pesmi iz albuma One of the Boys se soo\xc4\x8da z zlomljenim srcem, najstni\xc5\xa1kimi avanturami in \xc2\xbbbruhanjem v strani\xc5\xa1\xc4\x8de\xc2\xab._NEWLINE_Mati Katy Perry je za britanski tabloid Daily Mail po poro\xc4\x8dilih povedala, da ji glasba njene h\xc4\x8dere ni v\xc5\xa1e\xc4\x8d ter jo ozna\xc4\x8dila za \xc2\xbbsramotno in nagnusno\xc2\xab. Katy Perry je dejala, da so njeno mamo narobe razumeli in MTV-ju povedala, da so to napa\xc4\x8dne informacije. Njeni pesmi \xc2\xbbUr So Gay\xc2\xab\xc2\xa0in \xc2\xbbI Kissed a Girl\xc2\xab\xc2\xa0sta naleteli na negativen sprejem tako s strani pripadnikov raznih religij, kot s strani homoseksualcev. Pesmi sta bili ozna\xc4\x8deni kot homofobi\xc4\x8dni in naj bi promovirali homoseksualnost ter \xc2\xbblezbij\xc4\x8dno izkori\xc5\xa1\xc4\x8danje\xc2\xab. MTV je omenil kritike, ki so namigovale na to, da Katy Perry \xc2\xbbpreizku\xc5\xa1a biseksualnost\xc2\xab\xc2\xa0kot na\xc4\x8din promocije. Katy Perry se je na kontroverznost v zvezi pesmijo \xc2\xbbUr So Gay\xc2\xab\xc2\xa0odzvala z besedami: \xc2\xbbTo ni bilo mi\xc5\xa1ljeno v negativnem pomenu. Ni mi\xc5\xa1ljeno kot: 'Ti si tak gej,' v smislu: 'Ti si tako zani\xc4\x8d,' s tem sem v bistvu \xc5\xbeelela povedati, da bi fant iz pesmi moral biti gej. Popolnoma razumem, da si lahko pomen narobe razlagate ali karkoli drugega \xc2\xa0... vendar ni bilo mi\xc5\xa1ljeno stereotipno do kogar koli, govorila sem o svojih biv\xc5\xa1ih fantih.\xc2\xab\n_START_SECTION_\nJavna podoba\n_START_PARAGRAPH_\nKaty Perry je prepoznavna po svojih nekonvencionalnem stilu obla\xc4\x8denja. Pogosto je humoren, zanj pa so zna\xc4\x8dilne svetle barve, obleke spominjajo na razli\xc4\x8dna obdobja, pogosto pa kot del obleke uporablja tudi dodatke v obliki sadja, ve\xc4\x8dinoma melone. \xc5\xbde ko se je v otro\xc5\xa1tvu u\xc4\x8dila plesati, je sanjala o tem, da bi imela lasten stil. Njena transformacija v ustvarjalca se je za\xc4\x8dela s tem, ko je dobila lasten stil, ki ga je navdihnila igralka Dominique Swain v filmski upodobitvi romana Lolita iz leta 1997. Svoj stil obla\xc4\x8denja je definirala kot \xc2\xbbnekak\xc5\xa1no spletko razli\xc4\x8dnih re\xc4\x8di\xc2\xab. Johnny Wujek, njen stilist, je njen stil v \xc4\x8dasu, ko jo je prvi\xc4\x8d sre\xc4\x8dal, opisal kot \xc2\xbbzelo barvit in edinstven\xc2\xab. Njena moda je pritegnila veliko pozornosti modnih oblikovalcev, ki so ji posvetili skoraj toliko pozornosti, kot je njeni obo\xc5\xbeevalci posve\xc4\x8dajo njeni glasbi._NEWLINE_V juniju 2008 je v javnost pri\xc5\xa1la fotografija Katy Perry, na kateri pozira z rezilom, ki je bila zelo kritizirana. Fotografijo pa so nekateri branili, saj naj bi bila edini njen trud, s katerim bi dobila \xc2\xbbprivla\xc4\x8dnej\xc5\xa1i, tr\xc5\xa1i pridih\xc2\xab. Kritiziranje njene podobe je Katy Perry sama zasmehovala in nazadnje posnela \xc5\xa1e eno fotografijo, na kateri je pozirala z \xc5\xbelico.\n_START_SECTION_\nZasebno \xc5\xbeivljenje\n_START_PARAGRAPH_\nKaty Perry je nekaj \xc4\x8dasa hodila z glavnim pevcem glasbene skupine Gym Class Heroes, Traviejem McCoyjem, ki ga je spoznala v nekem snemalnem studiju v New Yorku, njuno razmerje pa je z ve\xc4\x8d razhodi vmes trajalo nekaj let. Po ve\xc4\x8d kot letu dni prijateljevanja in ob\xc4\x8dasnih zmenkih sta, tik preden je Katy Perry leta 2008 pri\xc4\x8dela nastopati na turneji Warped Tour, za\xc4\x8dela z resnim razmerjem. Raz\xc5\xa1la sta se decembra 2008. S svojim razmerjem sta Katy Perry in Travie McCoy ponovno za\xc4\x8dela zgodaj leta 2009, vendar sta se spet raz\xc5\xa1la nekaj mesecev kasneje._NEWLINE_Katy Perry je britanskega komedijanta Russella Branda prvi\xc4\x8d spoznala poleti leta 2008, ko je posnela cameo pojav za njegov film Super\xc5\xbeur (2010). Z razmerjem sta pri\xc4\x8dela, ko sta se septembra 2009 ponovno sre\xc4\x8dala na podelitvi nagrad MTV Video Music Awards, kjer je Russell Brand, voditelj, povedal: \xc2\xbbKaty Perry ni dobila nobene nagrade in trenutno prebiva v istem hotelu kot jaz, tako da bo potrebovala ramo, na kateri bo lahko jokala. Tako sem na nek na\xc4\x8din to no\xc4\x8d jaz pravi zmagovalec!\xc2\xab\xc2\xa0Par se je zaro\xc4\x8dil decembra leta 2009, ko je Russell Brand Katy Perry zasnubil na po\xc4\x8ditnicah v Indiji. V intervjuju julija 2010 za YouTube je Katy Perry dejala, da bi bil Russell Brand \xc2\xbbpopoln\xc2\xab\xc2\xa0o\xc4\x8de. Katy Perry je dejala, da namerava po poroki z Russellom Brandom prevzeti dvojno britansko dr\xc5\xbeavljanstvo. \xc2\xbbEna izmed prvih stvari, ki jih bom naredila, bo prevzem dvojnega dr\xc5\xbeavljanstva. Nisem prepri\xc4\x8dana, \xc4\x8de bom morala narediti kak\xc5\xa1ne teste, ker se nisem imela \xc4\x8dasa pozanimati. Ampak Anglija je kot moj drugi dom.\xc2\xab Katy Perry in Russell Brand sta se poro\xc4\x8dila 23. oktobra 2010 blizu narodnega parka v Ranthambhoreu v Rad\xc5\xbeastanu, Indija, na isti lokaciji, kjer jo je Russell Brand zasnubil. Poro\xc4\x8dila sta se s tradicionalnim hindujskim obredom."